Padminī Routa

Padminī Routa (, ; dzimusi  Orisā) ir Indijas starptautiskā lielmeistare šahā (2010).

 Biogrāfija 
Šahu sākusi spēlēt deviņu gadu vecumā. Divas reizes pēc kārtas uzvarējusi Indijas junioru šaha čempionātā U13 vecuma grupā, kā arī Āzijas junioru šaha čempionātā U12 vecuma grupā (2005, 2006). 2008. gadā uzvarējusi Āzijas un Pasaules junioru šaha čempionātos U14 vecuma grupā. 2009. gadā uzvarējusi Āzijas junioru šaha čempionātā U20 vecuma grupā.Asian Junior Girls Chess Championship 2009 2010. gadā uzvarējusi Indijas junioru šaha čempionātā U19 vecuma grupā un ieguvusi bronzas medaļas gan Āzijas, gan Pasaules junioru šaha čempionātos.Asian Junior Girls Chess Championship 2010World Junior Girls Championship 2010

2011. gada Āzijas individuālajā sieviešu šaha čempionātā dalījusi 2.-6. vietu,Asian Individual Women Chess Championship 2011 bet 2018. gadā uzvarējusi šajā turnīrā. Divas reizes pēc kārtas uzvarējusi Indijas sieviešu šaha čempionātā (2014, 2015).41st National Women Premier Chess Championship-2014 2015. gadā uzvarējusi Nāciju Sadraudzības individuālajā sieviešu šaha čempionātā.

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Elinu Danieljanu, 2. kārtā uzvarējusi Džao Sjue, bet 3. kārtā zaudējusi Taņai Džunji. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Žansajai Abdumalikai.Women’s World Championship 2018

2021. gada novembrī Rīgā ierindojusies 44. vietā 2021. gada "FIDE Chess.com Grand Swiss" turnīrā sievietēm.2021 FIDE Chess.com Women's Grand Swiss

2025. gada maijā Apvienotos Arābu Emirātos izcīnījusi 4. vietu Āzijas šaha ātrspēles čempionātā sievietēm.Asian Individual Women's Blitz Chess Championships 2025

Pārstāvējusi Indijas komandu lielākajos komandu šaha turnīros:
 Pasaules šaha olimpiādē piedalījusies 2 reizes (2014-2016). Individuālajā vērtējumā izcīnījusi zelta (2014) medaļu;OlimpBase :: Women's Chess Olympiads :: Rout Padmini
 Āzijas komandu šaha čempionātos piedalījusies 4 reizes (2009-2016). Komandu vērtējumā izcīnījusi 2 sudraba (2012, 2014) medaļas. Individuālajā vērtējumā izcīnījusi 2 sudraba (2012, 2014) un bronzas (2009) medaļas;OlimpBase :: Women's Asian Team Chess Championship :: Rout Padmini
 Pasaules sieviešu komandu šaha čempionātos piedalījusies 4 reizes (2011-2015, 2019).OlimpBase :: World Women's Team Chess Championship :: Rout Padmini

Par panākumiem turnīros FIDE 2007. gadā Routai piešķīra starptautiskās meistares (WIM), bet 2010. gadā - starptautiskās lielmeistares (WGM) nosaukumu. 2015. gadā saņēmusi starptautiskā vīriešu meistara (IM) nosaukumu. FIDE IM title application

 Atsauces 

 Ārējās saites 

Kategorija:1994. gadā dzimušie
Kategorija:Orisā dzimušie
Kategorija:Indijas šahisti